OzLabs/hebrew-wiki-articles huggingface dataset:
תנועת העם למדינה עברית

תנועת העם למדינה עברית או בקיצור תנועת העם, הייתה מפלגה לוחמנית קטנה שפעלה בשנים 1944-1948 בקרב היישוב היהודי בארץ ישראל.

המפלגה הוקמה על ידי יוצאי ההסתדרות הציונית החדשה שבקשו לשוב לשתף פעולה עם היישוב המאורגן. אליהם חברו אנשי ההתיישבות העובדת, בראשות יגאל הורביץ, שבקשו קו לוחמני יותר נגד שלטונות המנדט הבריטי מזה שהובילה מפא"י. המפלגה הוקמה לקראת הבחירות לאספת הנבחרים הרביעית בשנת 1944. בראש הרשימה עמד בנימין אליאב, לאחריו הוצב יגאל הורביץ ובהמשך הוצבו ישראל בן-שם, ד"ר מ. מרכוס וערי ז'בוטינסקי. הצבת יגאל הורביץ, איש ההתיישבות העובדת, במקום השני, נועדה לתת לתנועה תדמית של תנועה רחבה יותר מאשר יוצאי התנועה הרוויזיוניסטית. בבחירות זכתה המפלגה בנציג אחד, בנימין אליאב, באספת הנבחרים. פעילים נוספים בתנועה היו קלמן כצנלסון וע. יאורי. בשנת 1946 הציגה התנועה רשימה בבחירות לקונגרס הציוני העולמי ה־22.

בכינוס הארצי הראשון של התנועה, בקיץ 1945, הציג בנימין אליאב (לובוצקי) את חזונו:
:"בקרב כל הדור, גם אלו, המשתייכים למפלגות הישנות, נשמעות בעיקר שתי תביעות יסודיות: אקטיביזם מלוכד של המוני היישוב נגד המשטר הקולוניאלי, והקמת מרות ממלכתית אחת ביישוב העברי, שתחולל בו שינויים סוציאליים ניכרים ותערוך את כוחות המשק וכוחות האדם למאבק על העצמאות העברית."
בנוסף, חרתה התנועה על דגלה את ביטול משטר המפלגות. 

בשנת 1946 הקימה המפלגה תנועת נוער בשם "נחשונים". 

בתחילת 1948 הקימו אנשי המפלגה את העיתון "מברק" בשיתוף עם לוחמי חרות ישראל. המפלגה נתנה לעיתון תדמית חוקית והלח"י סיפק את המימון. במרץ 1948 עזבו אנשי התנועה את "מברק" בשל מחלוקת על אופיו הפוליטי של העיתון.

==הערות שוליים==

קטגוריה:מפלגות ביישוב
פורד קפרי

פורד קפרי, (באנגלית: Ford Capri) היא מכונית קומפקטית בתצורת קופה, שיוצרה בבריטניה ובגרמניה בין השנים 1968–1986 מתוצרת "פורד אירופה", חברת בת של קונצרן הרכב פורד.

סך הכול יוצרו כ-1,900,000 יחידות.

==נתונים==
מעצב "פורד קפרי" האמריקאי "Philip T. Clark" היה מעורב, מספר שנים לפני עיצוב הדגם, בעיצוב פורד מוסטנג.

דגמי "פורד קפרי" שווקו עם מגוון רב של מנועים, בשנתיים הראשונות ליציאת הדגם נמכרו 400,000 יחידות, בשנת 1973 נמכרו 233,000 יחידות ועד סוף השנה דגם ה"פורד קפרי" הגיע ל-1,000,000 יחידות שנמכרו.

דגם "פורד קפרי" שווק בישראל (קפרי 1600).

תאוצת "פורד קפרי 1300" (דור ראשון) בין 0–100 קמ"ש היא 14.6 שניות.

תאוצת "פורד קפרי 3000" (מנוע "V6") (דור שלישי) בין 0–100 קמ"ש היא 7.5 שניות.

==דורות==
* דור ראשון (יוצר מדצמבר 1968–1973)
* דור שני (יוצר בין השנים 1974–1978)
* דור שלישי (יוצר בין השנים 1978 – דצמבר 1986)

==דגמים לפי נפח מנוע==
* קפרי 1300
* קפרי 1600
* קפרי 2000
* קפרי 2300
* קפרי 2800
* קפרי 3000

==תצורות==
* דור ראשון – 2 דלתות
* דור שני, דור שלישי – 3 דלתות האצ'בק

== תמונות ==
<gallery mode="packed" heights="90">
קובץ:Ford Capri (15286926620).jpg | פורד קפרי דור ראשון
קובץ:1972 Ford Capri GT 3000 V6 coupe (6051970851).jpg | פורד קפרי, שנת 1972, דגם "GT 3000"
קובץ:Ford Capri (4613108524).jpg | פורד קפרי דור ראשון
קובץ:Ford capri 1700 gt.jpg | פורד קפרי, שנת 1970, דור ראשון
קובץ:Ford Capri 2000E (15136861788) (2).jpg | פורד קפרי דור ראשון
קובץ:Ford Capri I GT Heck.JPG | פורד קפרי דור ראשון דגם "GT", (תצורת 2 דלתות)
קובץ:Ford-Capri-73-4.jpg | פורד קפרי דור ראשון – מבט לתא הנהג ולוח מחוונים
קובץ:Ford-Capri-73-3.jpg | פורד קפרי דור ראשון – מבט לתוך הרכב
קובץ:Ford Capri II GT Heck.jpg | פורד קפרי דור שני, 3 דלתות, דגם "Capri II GT Heck"
קובץ:Ford Capri - Flickr - Supermac1961.jpg | פורד קפרי דור שני, 3 דלתות
קובץ:Ford Capri II (8453314562).jpg | פורד קפרי דור שני, 3 דלתות
קובץ:Ford Capri MK2 - Flickr - granada turnier.jpg | פורד קפרי דור שני, 3 דלתות
קובץ:1987 Ford Capri - Flickr - The Car Spy (15).jpg| פורד קפרי דור שלישי – מבט לתוך הרכב ולוח מחוונים
קובץ:1987 Ford Capri - Flickr - The Car Spy (5).jpg| פורד קפרי דור שלישי
קובץ:1987 Ford Capri - Flickr - The Car Spy (2).jpg| פורד קפרי דור שלישי
קובץ: 1987 Ford Capri - Flickr - The Car Spy (1).jpg|פורד קפרי דור שלישי
קובץ:Ford CAPRI 23S dutch licence registration JS-ZJ-83-.JPG | פורד קפרי דור שלישי
קובץ:Ford Essex V6.jpg | מנוע פורד קפרי "V6"
קובץ:1983 Ford Capri III 2.8 Injection Supersport (15083359893).jpg | פורד קפרי, שנת 1983, דור שלישי, מנוע 2,800
</gallery>

==ראו גם==
* פורד
* פורד קפרי (אוסטרליה)
* פורד פרוב
* פורד EXP

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1968
קטגוריה:מכוניות קופה
קפרי
קטגוריה:מכוניות בריטיות
קטגוריה:כלי רכב המורכבים בגרמניה
קטגוריה:כלי רכב המיוצרים באוסטרליה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בבלגיה
ארתור (סרט, 1981)

ארתור (Arthur) הוא סרט קומדיה אמריקאי משנת 1981 עם דאדלי מור, לייזה מינלי וג'ון גילגוד בתפקידים הראשיים.

התסריט נכתב על ידי סטיב גורדון שגם ביים את הסרט. זה היה הסרט היחיד אותו ביים. הוא נפטר שנה לאחר מכן מהתקף לב בגיל 44.

הסרט מספר על מיליונר שתיין מניו יורק הנאלץ לשאת אשה עשירה, אך מתאהב בבחורה ענייה מרובע קווינס.

הסרט זכה להצלחה גדולה בקופות, והגיע למקום הרביעי ברשימת שוברי הקופות לשנת 1981.

המוזיקה לסרט נכתבה על ידי ברט בכרך, כריסטופר קרוס (שגם ביצע את השיר), פיטר אלן וקרול בייר סייגר.

הסרט זכה בשני פרסי אוסקר:
*פרס אוסקר לשחקן המשנה הטוב ביותר - ג'ון גילגוד
*פרס אוסקר לשיר המקורי הטוב ביותר - שיר הנושא (Best That You Can Do)
כן היה הסרט מועמד לשני פרסי אוסקר:
*פרס אוסקר לשחקן הטוב ביותר - דדלי מור
*פרס אוסקר לתסריט המקורי הטוב ביותר - סטיב גורדון
הסרט זכה גם בפרס גלובוס הזהב לסרט הטוב ביותר - קומדיה או מוזיקלי, פרס גלובוס הזהב לשחקן הטוב ביותר (דאדלי מור), פרס גלובוס הזהב לשחקן המשנה הטוב ביותר - סרט קולנוע (ג'ון גילגוד) ופרס גלובוס הזהב לשיר המקורי.
לייזה מינלי הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

ב-1988 הופק סרט המשך בשם Arthur 2: On the Rocks עם אותם שלושת השחקנים הראשיים. הסרט הצליח הרבה פחות. ב-2011 הופק רימייק לסרט.
==תקציר העלילה==
ארתור באק (דאדלי מור) הוא מיליונר מפונק ושתיין שמעביר את זמנו במשחק עם רכבות צעצוע ובנסיעות עם נהגו הפרטי ברחבי ניו יורק.

מי שמשגיח עליו ומטפל בו כמו ילד קטן הוא משרתו האישי הובסון (ג'ון גילגוד). אביו של ארתור מודיע לו כי הוא עומד לקבל 750 מיליון דולר מכספי המשפחה בתנאי שיישא לאישה את חברתו ממעמד חברתי גבוה, סוזן ג'ונסון (ג'יל אייקנברי).

ארתור נכנס לחנות גדולה במנהטן מלווה בהובסון ורואה בחורה צעירה ונאה גונבת עניבה. היא נתפסת על יש איש האחזקה אך ארתור מחלץ אותה ממעצר. היא מציגה את עצמה כלינדה מורולה (לייזה מינלי) וארתור מתאהב בה מיד ומתחיל לחזר אחריה.

ארתור מתקשה לעמוד בפני לחץ משפחתו לשאת את סוזן. הובסון מרגיש באהבתו של ארתור ללינדה וחש שהוא מתחיל להתבגר. הוא מדרבן את לייזה לבוא לטקס האירוסין של ארתור וסוזן והנוכחים מבחינים באהבה שלו ללינדה.

לאחר מות הובסון נערך טקס החתונה של ארתור וסוזן בכנסייה. ארתור השתוי מבחין ברגע האחרון בלינדה וזמן קצר לפני ההתייצבות לפני הכומר הוא מודיע לסוזן כי אינו מאוהב בה אלא בלינדה וכי אינו רצה להתחתן. הוא אינו חוזר מדבריו גם לאחר שאביה של סוזן מפליא בו את מכותיו.

לבסוף מודיעה לו דודתו מרתה (ג'רלדין צ'פלין) כי למרות כל זאת הוא יקבל את חלקו ברכוש המשפחה בסך 750 מיליון דולר כי לא המשפחה לא תסבול שאחד מבניה ישתייך למעמד הנמוך. ארתור מודיע זו ללינדה ושניהם נכנסים למכונית המשפחה המפוארת והנהג מוביל אותם ברחובות מנהטן.

==קישורים חיצוניים==

*[https://www.youtube.com/watch?v=zH3tG5t9cN0 קדימון לסרט ארתור], באתר יוטיוב
*[https://www.youtube.com/watch?v=gnBPHWk5FQ8 שיר הנושא לסרט ארתור בביצוע כריסטופר קרוס], באתר יוטיוב

קטגוריה:סרטי 1981
קטגוריה:סרטי דרמה קומית
קטגוריה:סרטי האחים וורנר
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
ג'אי ראם ת'אקור

ג'אי ראם ת'אקור (בהינדית: जयराम ठाकुर` באנגלית: Jai Ram Thakur; נולד ב-6 בינואר 1965) הוא פוליטיקאי הודי המכהן כיושב ראש האופיזיציה של מדינת הימאצ'ל פרדש שבצפון הודו ולשעבר ראש השרים מ-2017 עד 2022.

הוא נבחר למנהיג מפלגת העם ההודית בהימאצ'ל פרדש ב-24 בדצמבר 2017 אחרי התבוסה של מועמד המפלגה הקודם, פרם קומאר דומאל, באספת הבחירות שנערכה בנובמבר 2017. מערכת הבחירות הראשונה שניצח בהן הייתה בשנת 1998 במחוז צ'אצ'יוט (סראג').

בבחירות ל ב-2022 הובסה מפלגת העם ההודית, ות'אקור התפטר ממשרת ראש השרים, כשהוא מוחלף בידי סוקווינדר סינג סוקו. ת'אקור מכהן כיו"ר האופוזיציה באספה.

== קישורים חיצוניים ==

* 

== הערות שוליים ==

קטגוריה:פוליטיקאים הודים
קטגוריה:מפלגת העם ההודית
קטגוריה:הודים שנולדו ב-1965
קטגוריה:ראשי ממשלות המדינות והטריטוריות של הודו
קטגוריה:הימאצ'ל פרדש
קטגוריה:ראשי שרים מטעם מפלגת העם ההודית
קספר לויאס

קספר לויאס (ליטאית: Caspar Levias; ) חוקר הלשון העברית והארמית. 

== קורות חיים ==
נולד בזאגר שבליטא. קיבל בנעוריו חינוך מסורתי וכן ספג אהבה לשפה העברית וספרותה. בשנת 1882 הגיע לארצות הברית ולמד בלשנות של השפות השמיות באוניברסיטת קולומביה בניו יורק ובאוניברסיטת ג'ונס הופקינס בבולטימור. לימד בהיברו יוניון קולג' בסינסינטי, ומשם התפטר (כמו יהודה לייב מאגנס ואחרים), עקב עמדותיו הציוניות להן התנגד בחריפות ראש המוסד. מאז לימד בניו יורק וניוארק במוסדות חינוך שונים ושקד על הוצאת כתביו. ערך ביחד עם אחרים את כתב העת העברי "הדרור", ופעל למען השימוש בשפה העברית המודרנית.

==כתביו==

לויאס כתב מאמרים וספרים בחקר הלשון העברית והארמית. הוא תכנן להוציא את כל אוצרות הלשון העברית בצורת מילון, ומתוך זה הספיק להוציא שתי חוברות בלבד. ספריו בנושא הדקדוק של התלמוד הבבלי והירושלמי מהווים עד היום את הבסיס המחקרי בתחום זה. בהקדמתו לספרו דקדוק הלשון הבבלית הוא כותב "את הספר הזה כתבתי בעברית לבקשת משוררנו ח.נ. ביאליק". 

חיבורו "לשון הרפואה" היה בידיו של ביאליק שהשתדל להוציאו לאור ולא עלה בידו.

==ספריו בעברית==
* אוצר חכמת הלשון, לייפציג, 1914-1915 (2 חוברות, עם הערכים א - דחיק)
* דקדוק ארמית בבלית, מוסד לזיכרון אלכסנדר קאהוט, ניו יורק, תר"צ (הוצאת צילום נוספת בהוצאת מקור, ירושלים תשל"ב) 
* דקדוק הארמית הגלילית לשפת התלמוד הירושלמי והמדרשים, בית המדרש לרבנים באמריקה, ירושלים, תשמ"ו

==לקריאה נוספת==
* גצל קרסל, לקסיקון הספרות העברית בדורות האחרונים, ספרית פועלים, מרחביה, כרך ב', תשכ"ז עמ' 191
* אנציקלופדיה יודאיקה, כרך 11, בערכו

==קישורים חיצוניים==
* 
* [http://rosetta.nli.org.il/delivery/DeliveryManagerServlet?dps_pid=IE12128510&_ga=2.26213885.1158012364.1514361348-2086668345.1514361347 תמונתו] מאוסף אברהם שבדרון בספריה הלאומית.
* 
* 

<div style="direction: ltr;">
* 
</div>
;כתבי ק' לויאס ברשת:
* 
* 
* 
** נדפס בראשונה בכתב-העת נר המערבי: 

<div class="mw-content-ltr">
* 
</div>

קטגוריה:חוקרי השפה העברית
קטגוריה:בלשנים ולשונאים שמיים
קטגוריה:בוגרי אוניברסיטת קולומביה
קטגוריה:יהודים ליטאים
קטגוריה:סגל היברו יוניון קולג'
קטגוריה:מחיי הלשון העברית
קטגוריה:מילונאים כותבי עברית
קטגוריה:אמריקאים שנולדו ב-1860
קטגוריה:אמריקאים שנפטרו ב-1934
מרדכי מקס לבנשטין

ד"ר מרדכי מקס לבנשטין ואשתו רחל
מרדכי מקס לבנשטין (13 ביולי 1896 – 7 ביולי 1974) היה רופא פנימי, רופא קיבוץ בית אורן, מהרופאים הראשונים ביישוב, שעסק בריכוז שרותי הרפואה ובטיפול במעפילים בשנים שלפני קום מדינת ישראל

==קורות חיים==
לבנשטין נולד בפולדה, במדינת הסן, בגרמניה, ללנה ולמחנך שמואל לבנשטין שהיה מורה בבית הספר היהודי ושליח ציבור.

אחיו ואחיותיו של לבנשטין: ארנסט, פרידל, פאולה, הנס, קאטה ואלזה-אסתר. לבנשטיין קיבל חינוך מסורתי-דתי. 

לבנשטין סיים בית ספר ריאלי בשנת 1914 ולמד גם לימודי יהדות. 

בין השנים 1914- 1920 למד לבנשטין רפואה ב-וירצבורג, היידלברג, ופרנקפורט 

בשנת 1918 נפטר אביו של לבנשטין, ממגפת השפעת שפשטה בגרמניה, והבן מקס נטל את מקום האב, ודאג לאחיו ולחמש אחיותיו.

בסיום לימודיו התחתן לבנשטין עם לוטה רחל, לבית פפויפר.

לאחר לימודיו, התמחה לבנשטין ברפואה פנימית, והיה רופא הקהילה בפולדה

בין עיסוקיו הרפואיים של לבנשטין: ביצע ניתוחים קטנים, מיילד ומוהל.

==בישראל==
בשנת 1938 עלו בני הזוג לבנשטין, עם שלוש בנותיהם לישראל, והתיישבו בחיפה. הבן נולד בארץ ישראל.

לבנשטין עבד בתחילה כרופא קלינאי ב"קופת חולים כללית" ובהמשך בקופת חולים מכבי, ב״שילוח״ וכרופא עצמאי

בהמשך היה גם רופא קיבוץ בית אורן.

===בהגנה===
לבנשטין היה חבר ב"הגנה". תפקידו היה לרכז את שירותי הרפואה, ולטפל במעפילים שהגיעו לנמל חיפה.

בטיפוליו במעפילים, מול שלטונות המנדט הבריטי היו השלכות לגבי כמות המעפילים שהבריטים תכננו לגרש, למחנות העקורים, ולבנשטיין השתדל לגרום לכמות גדולה של מעפילים שלא יגורשו.

===לאחר קום המדינה===
לאחר קום המדינה, עבד לבנשטין במד"א, כרופא קלינאי, כולל תפקידי הדרכה.

בשנות החמישים של המאה העשרים היה לבנשטין רופא של לשכת הגיוס של צה"ל.

לבנשטין טיפל בחולים ערבים ולכן למד לדבר בערבית.

במלחמת ששת הימים עסק לבנשטין בהכנת שרותי מד"א בחירום. בין עיסוקיו של לבנשטין, טיפול בנפגעי הנאצים.

לבנשטין נפטר ב-7 ביולי 1974. השאיר 3 בנות ובן.

==משפחתו==

אשתו רחל הייתה בת דודה של הסופר יהודה עמיחי.

יונה חצור היה אחיין חורג של לבנשטין, אמו נפטרה כשהיה תינוק ואביו נישא בשנית לאחותו של לבנשטין, כל חייו חצור התייחס אליה כאל אמו. לאחר ליל הבדולח החליט חצור לברוח מגרמניה, ועלה לארץ ישראל, השתקע בחיפה, שם המתין לו לבנשטין. בית סבו וסבתו היה לו לבית.

נכדותיו: מדענית המחשב פרופ' חוה זיגלמן והאונקולוגית ד"ר נאוה זיגלמן-דניאלי, מנהלת תחום האונקולוגיה בקופת חולים מכבי.

==הערות שוליים==

קטגוריה:רופאים פנימיים ישראלים
קטגוריה:רופאים פנימיים ביישוב
קטגוריה:אנשי מגן דוד אדום
קטגוריה:רופאים יהודים גרמנים
קטגוריה:אנשי העלייה החמישית
קטגוריה:רופאי שירותי בריאות כללית
קטגוריה:סגל מכבי שירותי בריאות
קטגוריה:לוחמי ההגנה
קטגוריה:משפחת זיגלמן
קטגוריה:פולדה: אישים
קטגוריה:בית אורן: אישים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1896
קטגוריה:ישראלים שנפטרו ב-1974
טאו בירכתי הספינה

τ בירכתי הספינה הוא כוכב בולט בקבוצת הכוכבים ירכתי הספינה עם בהירות נראית מדרגה 2.93. הכוכב נמצא בקצה הדרומי של הקבוצה, על הגבול עם קבוצת שדרית, כ-4.5 מעלה מצפון-מזרח לקאנופוס, במרחק של כ-180 שנות אור ממערכת השמש.

==מאפיינים==
τ בירכתי הספינה הוא ענק כתום מסוג ספקטרלי K1 III, מסתו כ-3.2 ממסות שמש, רדיוסו גדול פי 27 מרדיוס השמש, טמפרטורת פניו קרובה ל-4,500 קלווין והוא מאיר בעוצמה של פי 180 מעוצמת ההארה של השמש באור נראה, אך חלק ניכר של קרינתו הוא בתחום התת-אדום כך שעוצמת הארתו הכוללת היא פי 280 מעוצמת ההארה של השמש. גילו של הכוכב כחצי מיליארד שנים והוא סיים כבר להתיך מימן להליום והוא נמצא בשלב היתוך ההליום ליסודות כבדים יותר. כשיאזל ההליום הוא צפוי להפוך לננס לבן.

שינויים מחזורים במהירות הרדיאלית של הכוכב מצביעים על קיומו של בן זוג עמום שלא ניתן לצפות בו ישירות ולא ידוע דבר על תכונותיו. בני הזוג מקיפים זה את זה במסלול כמעט מעגלי בזמן הקפה של 2 שנים ו-335 ימים. מכיוון שלא ידועה נטיית מישור הסיבוב ביחס לקו הראייה אל הכוכב, לא ניתן לחשב את מסתו של בן הזוג או את המרחק ביניהם, אך המרחק הזוויתי ביניהם מוערך ב-0.033 שניות קשת, ששקול ללפחות 1.8 יחידות אסטרונומיות.

==קישורים חיצוניים==
* [http://stars.astro.illinois.edu/sow/taupup.html τ בירכתי הספינה] באתר של ג'ים קלר
* 

==הערות שוליים==

קטגוריה:ענקים מסוג K
קטגוריה:כוכבים כפולים
קטגוריה:קבוצת הכוכבים ירכתי הספינה
מנזר דנילוב

הנשיא [[רונלד רייגן בביקור במנזר דנילוב ב 1988]]
מנזר דנילוב (ברוסית: Данилов монастырь) הוא המנזר העתיק ביותר במוסקבה. משמש כמושבו של פטריארך מוסקבה ורוס כולה. 

המנזר הוקם בשנת 1282 ושימש שנים רבות כאמצעי הגנה על העיר מפני פלישת אויבים. תהפוכות רבות עברו על המנזר לאורך השנים ופעמים רבות הוא שימש מקום מקלט לנרדפים שונים (ילדים, כמרים, סופרים). כיום הוא משמש כאתר דתי לכל דבר. 

את המנזר קל לזהות לפי צבעיו: הוא צבוע כולו בלבן וכיפתו צבועה בירוק. 

==קישורים חיצוניים==

* 

דנילוב
רקם (עיר)

רקם היא עיר קדומה שמוזכרת במקורות יהודיים שונים, ונמצאה בקצה ארץ ישראל.

==מקורות==

בתרגום אונקלוס רקם הוא תרגום שמה של קדש בכל הופעותיה (גם קדש מדבר צין וגם קדש ברנע).

במשנה, רקם מופיעה בתור גבולה המזרחי של ארץ ישראל:

לפי יוסף בן מתתיהו, רקם היא פטרה, והעיר נקראה על שמו של האיש רקם התנ"כי, שהיה אחד מחמשת מלכי מדין.
 

אולם, יש חוקרים מודרניים שמזהים את העיר רקם עם אתר יותר צפוני, ליד העיר עמאן של היום.

==הערות שוליים==

קטגוריה:אתרי המקרא
יחסי גרמניה–קוסובו

יחסי גרמניה–קוסובו הם יחסי החוץ בין גרמניה לבין קוסובו. קוסובו הכריזה על עצמאותה מסרביה ב-17 בפברואר 2008, וגרמניה הכירה בה ב-20 בפברואר אותה שנה.

גרמניה היא התורמת השנייה בגודלה לקוסובו אחרי ארצות הברית.

== פרשיית ה-BND ==
ב-19 בנובמבר 2008 שלושה סוכנים של בונדסנכרייכטנדינסט נעצרו בקוסובו, והואשמו במעורבות בפיצוץ חמישה ימים קודם לכן. התקשורת הגרמנית העריכה כי המעצר הזה נועד להוות סוג של עונש ל-BND, אשר בשנת 2005 העריך כי ראש הממשלה האשים טאצ'י היה מעורב ברשת המאפיה הקוסובו-אלבנית. למרות שמשטרת קוסובו טענה כי יש בידה וידאו וראיות להוכיח את מעורבותם של שלושת הסוכנים (אשר מעולם לא הוצגו לציבור), הם שוחררו ב-28 בנובמבר 2008. קבוצה לא ידועה בשם צבא הרפובליקה של קוסובו נטל אחריות על הפיגוע.

== יחסים ביטחוניים ==
גרמניה השתתפו בהפצצות יוגוסלביה בשנת 1999, אשר הביאה להקמת כוח האו"ם בקוסובו, ובסופו של דבר לעצמאותה. לגרמניה יש כיום 2,350 חיילים המשרתים בקוסובו כשומרי שלום כחלק מכוח קוסובו של נאט"ו, לעומת 8,500 חיילים גרמנים שהיו בתחילה.

גרמניה שלחה 600 חיילים לשרת בקוסובו כחלק מEULEX; המהווה כוח שיטור אזרחי של האיחוד האירופי בקוסובו.

==יחסים דיפלומטיים==
גרמניה מחזיקה בקוסובו שגרירות בפרישטינה. מאידך, קוסובו מחזיקה בגרמניה שגרירות בברלין ו-2 קונסוליות בפרנקפורט ושטוטגרט.

== ראו גם==
* יחסי החוץ של גרמניה
* יחסי החוץ של קוסובו

==קישורים חיצוניים==

== הערות שוליים ==
מתקדמים למעלה

מתקדמים למעלה (ברוסית: Движение вверх) הוא סרט קולנוע רוסי משנת 2017 שהיה לשובר קופות מסוג דרמת ספורט בכיכובם של ולדימיר משקוב, אנדריי סמוליאקוב, ג'ון סאבאג' ואחרים. בוים על ידי אנטון מגרדיצ'ב ובהפקת אולפני T3 של ניקיטה מיכאלקוב.

הסרט יצא לאקרנים ב-28 בדצמבר 2017 ברוסיה והיה לשובר קופות ואחד הסרטים הרווחיים ביותר בתולדות הקולנוע הרוסי כשהוא מכניס 3,043,672,440 מיליארד רובלים (53 מיליון דולר) לעומת תקציב של 450 מיליון רובלים בלבד (כ-7 מיליון דולר) וצפו בו 12,443,263 מיליון איש, בתוך 10 שבועות..

ב-13 ביוני 2019 יצא לאקרנים ברחבי אסיה והוקרן ב-10 אלף בתי קולנוע בסין ובקוריאה הדרומית. בסין הסרט הרוויח למעלה מ-13 מיליון דולרים ובמשך 4 שבועות שהוא הוקרן צפו בו 2.5 מיליון איש במה שמהווה להישג שיא עבור סרט רוסי שמוקרן בסין.

הסרט זכה בפרס התאחדות מפיקי הקולנוע והטלוויזיה בקטגוריית הסרט העלילתי באורך מלא הטוב ביותר לשנת 2017. היה מועמד לפרס נשר הזהב 2019 בעשר קטגוריות שונות וזכה בשש מהן לרבות בקטגוריות: השחקן הטוב ביותר (ולדימיר משקוב), שחקן המשנה הטוב ביותר (קיריל זאיצב), הצילום הטוב ביותר (איגור גריניאקין), העריכה הטובה ביותר (אנטון מגרדיצ'ב, פיוטר זלנוב, ואזגן קגרמניאן), בימוי הסאונד הטוב ביותר (אלכסיי סאמודלקו) והאפקטים הוויזואלים הטובים ביותר (CGF Studio).

==רקע==

הסרט מגולל את התרחשותו של משחק גמר טורניר הכדורסל הדרמטי שנערך באולימפיאדת הקיץ במינכן בשנת 1972 כאשר נבחרת הכדורסל של ברית המועצות גברה במשחק על נבחרת ארצות הברית בתוצאה 50–51.

האמריקאים טענו שהם קופחו בצורה משוועת בסיום על ידי ראש פיב"א, ויליאם ג'ונס, שכפה (לטענת ארצות הברית) על שופטי המשחק להחזיר את השעון לאחור פעמיים, כשבאחרונה מהן הצליחה ברית המועצות לקלוע סל ניצחון וזאת, לאחר שהמשחק הסתיים במועדו החוקי בתוצאה שהקנתה ניצחון לארצות הברית.

כתוצאה מכך, הנבחרת האמריקאית סירבה להשתתף בטקס הענקת המדליות ולקבל את מדליות הכסף, בעוד הנבחרת הסובייטית זכתה לראשונה בתולדותיה במדליית זהב.

הסרט מבוסס על האירועים ועל הספר הביוגרפי שכתב סרגיי בלוב.

==תקציר עלילת הסרט==
קיץ 1972. לקראת המשחקים האולימפיים במינכן, מאמן נבחרת הכדורסל הסובייטית מתחלף. למאמן החדש מתמנה ולדימיר קונדראשין, מאמן קבוצת הכדורסל ספרטק לנינגרד.

המשימה העומדת בפניו של קונדראשין היא להביא את הנבחרת הסובייטית להישגים ראויים בנבחרת לקראת חגיגות יובל 50 להקמת ברית המועצות.

ההישגים כולם מתנקזים לבסוף אל השניות האחרונות של משחק הגמר של טורניר הכדורסל של אולימפיאדת מינכן.

==צוות השחקנים==

==הפקה==
===צילומים===
צילומי הסרט החלו באוגוסט 2016 במוסקבה. סצנת שחזור המשחק עצמו צולמה בימי הצילום הראשונים.

===שיווק===
במאי 2017 יצא הטיזר הראשון, ביוני אותה שנה פורסם הקדימון הראשון לסרט. ב-5 בינואר 2018 הסרט יצא לאקרנים בלטביה, ליטא ואסטוניה. מ-14 בינואר 2018 הסרט הוקרן גם באוסטריה, בלארוס,
בלגיה, גרמניה, קזחסטן ולוקסמבורג.

==ראו גם==
*אגדה מספר 17
*המאמן (סרט, 2018)

==קישורים חיצוניים==
*

==הערות שוליים==

קטגוריה:זוכי פרס נשר הזהב הרוסי
קטגוריה:סרטי 2017
קטגוריה:סרטי VGTRK
קטגוריה:סרטי אנטון מגרדיצ'ב
קטגוריה:סרטי דרמה רוסיים
קטגוריה:סרטי כדורסל
קטגוריה:סרטי ספורט רוסיים
קטגוריה:סרטים על האולימפיאדה
קטגוריה:סרטים רוסיים המבוססים על סיפור אמיתי
קטגוריה:סרטים רוסיים מבוססי ספרים
פורד מודל 91

פורד מודל 91 (באנגלית: Ford Model 91) היא מכונית משפחתית גדולה מתוצרת יצרנית הרכב "פורד בריטניה" חברת בת של קונצרן פורד בשנת 1939.

דגם "פורד מודל 91" הורכב על ידי "Ford-Vairogs" בלטביה, והיה קרוי Ford-Vairogs V8 De Luxe.

==תצורות==
* סלון - 4 מושבים
* קבריולה - 2 דלתות
* סטיישן - 5 מושבים
* טנדר

== תמונות ==
<gallery mode="packed" heights="130">
קובץ:Ford-Vairogs-10.jpg | דגם Ford-Vairogs V8 De Luxe
קובץ:Ford-Vairogs-V8-rear.jpg | דגם Ford-Vairogs V8 De Luxe
קובץ:Ford-Vairogs-V8-grille.jpg | דגם Ford-Vairogs V8 De Luxe
קובץ:Vairogsauto.jpg | דגם טנדר Ford-Vairogs מודל 91c
</gallery>

==ראו גם==
* פורד

==קישורים חיצוניים==

* [https://ants-in-pants.com/blog/riga-motor-museum-2/ford-vairogs-v8-de-luxe-mod-81a-1938/ פורד "vairogs-v8-de-luxe" - תמונה] (ants-in-pants.com/blog/riga-motor-museum)

==הערות שוליים==

קטגוריה:דגמי מכוניות שהושקו ב-1939
קטגוריה:מכוניות משפחתיות גדולות
קטגוריה:מכוניות קבריולה
קטגוריה:מכוניות סטיישן
קטגוריה:טנדרים
91
קטגוריה:מכוניות בריטיות
יחסי בוסניה והרצגובינה – גרמניה

יחסי בוסניה והרצגובינה–גרמניה הם יחסי החוץ בין בוסניה והרצגובינה לבין גרמניה. שתי המדינות כוננו יחסים דיפלומטיים ב-15 בינואר 1992.

== היסטוריה ==
בסוף המאה ה-13 או בתחילת המאה ה-14, כורים גרמנים, המכונים "סקסונים" (סאסי), הגיעו מהונגריה לבוסניה. בשנת 1878 סופחה בוסניה לאוסטרו-הונגריה, אשר הייתה בברית עם הקיסרות הגרמנית במהלך מלחמת העולם הראשונה הייתה בוסניה חלק ממעצמות המרכז, ולאחר תבוסת אוסטריה ופירוק האימפריה בשנת 1918, הצטרפה בוסניה למדינת הסלובנים, הקרואטים והסרבים, אשר הצטרפה בשנת 1919 לממלכת הסרבים, קרואטים והסלובנים.

בשנת 1941 גרמניה הנאצית כבשה את יוגוסלביה. והקימה את ממשלת הבובות המדינה העצמאית של קרואטיה (NDH), שכללה אף את בוסניה והרצגובינה. הרבה חיילים גרמנים מהוורמאכט נפרסו בכל רחבי בוסניה, ובמהלך 1942 ו-1943 הגיעו כוחות נוספים מגרמניה, בגלל עלייה במספר ההתקפות על הנאצים על ידי הפרטיזנים היוגוסלבים שהיו בהנהגת יוסיפ ברוז טיטו. לאחר המלחמה הפכה בוסניה והרצגובינה לחלק מיוגוסלביה הסוציאליסטית, והייתה חלק ממנה עד לשנת 1991. במסגרת נפילת הקומוניזם במזרח אירופה החלה יוגוסלביה להתפורר. גרמניה הכירה בעצמאותה של בוסניה והרצגובינה ב-6 באפריל 1992, וכוננה עמה יחסים דיפלומטיים בנובמבר אותה שנה.

במהלך מלחמת בוסניה גרמניה טיפלה במרבית הפליטים הבוסנים, וניסתה באמצעות קבוצת התיאום הבינלאומי להביא לסיום המלחמה, והייתה מעורבת בהשגת הסכם דייטון. מאז המלחמה, גרמניה מסייעת בדרכים רבות ושונות עבור בוסניה והרצגובינה, ואף מסייעת לה בהצטרפות לאיחוד האירופי.

==יחסים דיפלומטיים==
גרמניה מחזיקה בבוסניה והרצגובינה שגרירות בסרייבו. מאידך, בוסניה והרצגובינה מחזיקה בגרמניה שגרירות בברלין ו-4 קונסוליות בפרנקפורט, בלייפציג, במינכן ובשטוטגרט.

== קישורים חיצוניים ==

* [http://www.auswaertiges-amt.de/DE/Aussenpolitik/Laender/Laenderinfos/BosnienUndHerzegowina/Bilateral_node.html משרד החוץ הגרמני על היחסים עם בוסניה והרצגובינה]

== הערות שוליים ==
ארז חזן

ארז חזן (נולד ב-1 באוקטובר 1961) הוא כדורסלן עבר ששיחק 20 עונות בליגת הכדורסל הבכירה בישראל, רובן במועדון הפועל גליל עליון. כמו כן שיחק חזן בהפועל ירושלים, הפועל צפת, מכבי קריית מוצקין ובנבחרת ישראל. חזן התבלט לאורך השנים ביכולת הקליעה שלו והוא מדורג במקום ה-13 ברשימת קלעי כל הזמנים של ליגת העל. מאז 2009 משמש חזן כמנהל מקצועי בהפועל גליל עליון.חזן הוא בנו של כדורסלן העבר חיים חזן, אשר שיחק בשנות ה-50 וה-60 בהפועל תל אביב.

==קריירת משחק==
חזן נולד ב-1961 לשחקני הכדורסל חיים חזן ואסנת פיאנקו אשר שיחקו בהפועל תל אביב. לאחר שנפרדו הוריו עבר עם אמו לבית אלפא ומאוחר יותר לקיבוץ שמיר שם עסק בכדורמים, שחיה ואתלטיקה. בגיל 15 החל לעסוק בכדורסל והצטרף להפועל גליל עליון (שנקראתה אז הפועל כפר גלעדי/גליל עליון). ב-1979 זכה עם הקבוצה באליפות המחוז הצפוני של הליגה הארצית והעפיל עמה לליגה הלאומית.<ref></ref> בקיץ 1980 נטל חזן חלק בזכייתה של נבחרת הנוער במקום השביעי באליפות אירופה ביוגוסלביה. חזן הוביל את קלעי הנבחרת במשחק על המקום השביעי נגד צ'כיה כאשר קלע 19 נקודות. בעונת 1986/7 הגיע חזן עם גליל עליון לגמר גביע המדינה שם נוצחה על ידי מכבי תל אביב. ב-1987 עבר חזן להפועל ירושלים ושיחק במדיה שש עונות. באוקטובר 1990 באחד מהמשחקים הזכורים ביותר בהיסטוריה של הפועל ירושלים, בו הביסה את מכבי תל אביב בהיכל הספורט ביד אליהו בהפרש של 23 נקודות, הוביל חזן את קלעי הקבוצה עם 28 נקודות. ב-1992 שיחק במדי נבחרת ישראל בטורניר הקדם-אולימפי בספרד. ב-1993 חזר חזן להפועל גליל עליון וב-1995 הגיע איתה לגמר הפלייאוף שם הפסידה למכבי תל אביב. ב-1995 עבר לשחק בהפועל צפת ולאחר שזו התפרקה במהלך עונת 1996/7 עבר למכבי קריית מוצקין בליגה השנייה. לאחר מכן חזר להפועל גליל עליון לשנתיים נוספות והגיע איתה לגמר גביע המדינה ב-1998 שם שוב הפסידה למכבי תל אביב. עונת 1998/9 הייתה עונתו האחרונה וזו העונה היחידה בה לא העמיד ממוצע דו-ספרתי של נקודות. במהלך שנותיו בגליל עליון ובירושלים נטל חזן חלק גם בגביעי אירופה השונים, בעיקר גביע קוראץ'.

==לאחר פרישתו ממשחק פעיל==
חזן פרש ממשחק ב-1999 ובעונת 1999/2000 שימש כעוזר מאמן בהפועל גליל עליון תחת ארז אדלשטיין. מאוחר יותר אימן את הפועל ראש פינה בליגה א' והתמנה למנהל המקצועי של הפועל גליל עליון, תפקיד בו שימש כאשר הקבוצה התאחדה עם גלבוע. ב-2009 עבר לשמש כמנהלה המקצועי של הקבוצה החדשה של הפועל גליל עליון שהתאחדה עם קצרין. ב-2021 העפילה גליל עליון לליגת העל. חזן עוסק למחייתו בביטוח ונוהג להשתתף במשחקי ראווה. ב-2010 השתתף חזן במשחק ראווה בו התמודדו נבחרת הרמטכ"ל מול נבחרת ישראל לדורותיה. בקיץ 2013 השתתף חזן במשחק ראווה בכפר בלום לציון 20 לזכייתה של הפועל גליל עליון באליפות בו התמודדו שחקני הקבוצה משנות ה-90 נגד שחקני הקבוצה משנות ה-2000 ונבחר לחמישיית כל הזמנים של המועדון לצידם של דורון שפר, עודד קטש, נדב הנפלד ועידו קוז'יקרו. ביוני 2015 השתתף בטורניר מיוחד לזכרו של איש הטלוויזיה עמוס כרמלי.

בקיץ 2018 היה חזן אחד מ-32 שחקני עבר החתומים על מכתב שנשלח לשרת הספורט מירי רגב, בו הם קוראים לשרה לחזק את מעמדו של הכדורסלן הישראלי. במכתב טענו שחקני העבר כי הטבות שניתנות לשחקנים זרים, כגון הטבות מס, פוגעות בכדורסלן הישראלי.

==הערות שוליים==

קטגוריה:שמיר (קיבוץ): אישים
קטגוריה:כדורסלני נבחרת ישראל
קטגוריה:כדורסלני הפועל גליל עליון
קטגוריה:כדורסלני הפועל ירושלים
קטגוריה:כדורסלני מכבי קריית מוצקין
קטגוריה:בוגרי תיכון אזורי עינות ירדן
קטגוריה:אנשי ביטוח ישראלים
קטגוריה:ישראלים שנולדו ב-1961
פורד CX

פורד CX (באנגלית: Ford CX) היא מכונית משפחתית מתוצרת חברת "פורד בריטניה" חברת בת של קונצרן פורד, בין השנים 1935–1937.

יוצרו 96,553 יחידות.

הדלתות הקדמיות נפתחו בניגוד לכיוון התנועה ("דלתות התאבדות").

==תצורות==
* 4 דלתות
* 2 דלתות

==דרגות גימור==
* בסיסי
* De Luxe

==ראו גם==
* פורד
==קישורים חיצוניים==

==הערות שוליים==

קטגוריה:דגמי מכוניות שהושקו ב-1935
קטגוריה:מכוניות משפחתיות
CX
קטגוריה:מכוניות בריטיות
https://www.ntsnow.com/
יחסי בוסניה והרצגובינה – סן מרינו

יחסי בוסניה והרצגובינה–סן מרינו הם היחסים הדיפלומטיים שבין בוסניה והרצגובינה לבין הרפובליקה המרוממת של סן מרינו.

== סקירה כללית ==
ב-1996 הוציאו שתי המדינות הצהרה על כינון יחסים דיפלומטיים בין שתי המדינות, ההצהרה לא סונכרנה בין שתי המדינות ולא הופיעה באותו הזמן (סן מרינו ב-11 באפריל, בוסניה והרצגובינה ב-31 במאי).

ב-2 באוגוסט 2011 חתמו שתי המדינות על הסכם לקידום השקעות אזרחי מדינה אחת בשנייה ועיגונן. ב-28 בנובמבר 2013 הסכם בנוגע לתובלה במרחב הבינלאומי אומץ על ידי שתי המדינות.

== ייצוג ==
* סן מרינו מיוצגת בבוסניה והרצגובינה בדרג השגרירות באמצעות שגרירות רשמית שהיא מחזיקה בסרייבו, בירת המדינה.
* בוסניה והרצגובינה אינה מיוצגת בסן מרינו, הן בדרג השגרירות והן בדרג הקונסולרי, הגורם המייצג שלה הוא שגרירותה ברומא, בירת איטליה.

==קישורים חיצוניים==

== הערות שוליים ==
פורד טאונוס G93A

פורד טאונוס G93A (בגרמנית: Ford Taunus G93A) היא מכונית משפחתית, 2 דלתות, מתוצרת חברת "פורד גרמניה" חברת בת של קונצרן פורד, אשר יוצרה בין השנים 1939–1942, ובין השנים 1948–1952. 

הדגם שיוצר בין השנים 1948-1952 היה קרוי "פורד טאונוס G73A".

==תצורות==
* סדאן - 2 דלתות
* קבריולה - 2 דלתות (1952-1949)

==דרגות גימור==
*סטנדרט
*דה לוקס
*ספציאל

==תאוצות==
תאוצת דגם "פורד טאונוס G93A" בין 0-100 קמ"ש היא 57.3 שניות (דגם "De Luxe")

תאוצת דגם "פורד טאונוס G93A" בין 0-100 קמ"ש היא 55.3 שניות (דגם "Standard")

תאוצת דגם "פורד טאונוס G93A" בין 0-100 קמ"ש היא 54.9 שניות (דגם "Spezial")

== תמונות ==
<gallery mode="packed" heights="130">
קובץ:Ford Taunus G93A (AP4M1874) (7208884188).jpg | פורד טאונוס G93A
קובץ:Buckel1939.jpg | פורד טאונוס G93A, שנת 1939
קובץ:MHV Ford Taunus G93A 1949 02.jpg | פורד טאונוס G93A שנת 1949
קובץ:MHV_Ford_Taunus_G93A_1951_01 (bearb Sp ret).jpg| פורד טאונוס G93A שנת 1951
קובץ:Ford Taunus G93A (AP4M1879) (7208883966).jpg | פורד טאונוס G93A
קובץ:Ford Taunus Cabrio 1951 inside 20080607.jpg | פורד טאונוס G93A קבריולט, שנת 1951 - מבט לתא הנהג ולוח מחוונים
קובץ:Ford Taunus Cabrio 1951 front 20080607.jpg | פורד טאונוס G93A קבריולט
קובץ:Ford Taunus Cabrio 1951 rear 20080607.jpg | פורד טאונוס G93A קבריולט
קובץ:Ford Taunus Cabrio Deutsch.JPG | פורד טאונוס G93A קבריולט
קובץ:1950 Ford Taunus Special Cabriolet, 1172cc 34hp 105kmh bild 2.JPG | פורד טאונוס G93A קבריולט, שנת 1951
</gallery>

==ראו גם==
* פורד
* טאונוס 12M
* פורד טאונוס P2
* פורד טאונוס P3
* פורד טאונוס P6
* טאונוס 20M

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1939
קטגוריה:מכוניות משפחתיות 
קטגוריה:מכוניות קבריולה
G93A
קטגוריה:כלי רכב גרמניים
יחסי אוקראינה–צרפת

יחסי אוקראינה–צרפת, הם היחסים בין צרפת לאוקראינה, אשר קיימים כבר מאות שנים, וקיים ביניהם שיתוף פעולה נרחב במגוון תחומים.

==היסטוריה==
היחסים בין שתי המדינות החלו באמצע המאה ה-11, כאשר בשנת 1048 משלחת דיפלומטית צרפתית נשלחה לקייב, כדי לקבל את ידה של אנה מקייב, בתו של יארוסלאב הראשון, נסיך קייב, שהתחתנה בשנת 1051 עם אנרי, נסיך צרפת, בנו של רובר השני, מלך צרפת.

לאחר מכן כמעט ולא התקיימו יחסים מסוימים בין שתי המדינות. עם זאת, יש לציין את הגעתו של מפקד הזרוע הצבאית של בוגדן חמלניצקי לפונטנבלו באפריל 1645, ופגישתו עם הרוזן דה ברז'י שגריר צרפת בפולין, כדי לדון באפשרות של גיוס חיילים קוזאקים לצבא הצרפתי, ואכן, זה מ-2000 קוזאקים השתתפו במצור על דנקרק בשנת 1646, עם צבאו של נסיך קונדה.

עד לשנת 1918 היה שטח אוקראינה תחת שליטה אוסטרית ורוסית, אולם לאחר תבוסתם במלחמה בשנת 1918, נחתו חיילים צרפתים בנמל אודסה בדצמבר 1918, על מנת לתמוך בצבא הלבן בהתנגדותו לבולשביקים.

היחסים לא התחדשו עד דצמבר 1991 עם הכרזת העצמאות של אוקראינה, וב-3 ביוני 1992 נחתם בין המדינות הסכם הבנה ושיתוף פעולה הדדי. בעקבות אירועי המהפכה הכתומה שהתקיימו באוקראינה מנובמבר 2004 עד ינואר 2005, השתפרו היחסים בין שתי המדינות.

==יחסים כלכליים==
בשנת 2011 עם למעלה מ-2 מיליארד דולרים שהושקעו ויותר מ-300 חברות צרפתיות שפעלו באוקראינה, ניצבה צרפת במקום השביעי בהשקעות הזרות באוקראינה. היצוא הצרפתי לאוקראינה מוערך בשנת 2012 ב-1.058 מיליארד אירו. באותה השנה, היצוא אוקראיני אל צרפת הסתכם ב-539 מיליון אירו.

בשנת 1994 הוקמה לשכת המסחר והתעשייה הפרנקו-אוקראינית (CCIFU; Chambre de commerce et d'industrie franco-ukrainienne) בשם איגוד הקהילה העסקית הצרפתית באוקראינה, אשר בנוסף מבטיחה את הייצוג וההגנה של חברות צרפתיות באוקראינה, ומנסה לפתח סחר בין שתי המדינות.

==יחסים דיפלומטיים==
צרפת מחזיקה באוקראינה שגרירות בקייב ו-2 קונסוליות בחרקוב ולבוב. מאידך, אוקראינה מחזיקה בצרפת שגרירות בפריז בלבד.

==קישורים חיצוניים==

== הערות שוליים ==
יחסי בלארוס–לטביה

יחסי בלארוס–לטביה הם יחסי החוץ בין בלארוס לבין לטביה.

==היסטוריה==
בעבר היו שתי המדינות חלק מהאיחוד הפולני-ליטאי, אולם במהלך השנים עברו המדינות לשליטת האימפריה הרוסית, והיו חלק ממנה עד לשנת 1918.  לאחר המהפכה הרוסית הכריזו שתי המדינות על עצמאותם, אולם בשנת 1922 נכבשה בלארוס מחדש על ידי רוסיה הסובייטית. בשנת 1940 נכבשה גם לטביה על ידי הצבא האדום, ובמהלך מלחמת העולם השנייה היו שתי המדינות תחת כיבוש גרמני, ולאחר המלחמה הם היו חלק מברית המועצות עד לשנת 1991. לאחר קריסת ברית המועצות הכריזו שתי המדינות על עצמאותם, וכיום מתקיים ביניהם שיתוף פעולה במגוון תחומים.

בשנת 2006 הוגש כתב אישום פלילי נגד דיפלומט לטבי במינסק על חלוקת מוצרים פורנוגרפיים, ולאחר מכן הוחזר שגריר לטביה להתייעצויות במשך כמעט שלושה חודשים.

בשנת 2011 לטביה, יחד עם מספר מדינות אחרות באיחוד האירופי, ביטלה את הצורך בוויזות לטווח ארוך עבור אזרחי בלארוס.

==יחסים כלכליים==
בשנת 2009 עמד היצוא הלטבי לבלארוס על 92,000,000 לטס, ואילו היצוא הבלארוסי ללטביה עמד על 163 מיליון לטס. בין 2004 ל-2008 הסחר בין המדינות עלה מ -395.8 ל-2322.2 מיליון דולר. המוצרים העיקריים של היצוא הבלארוסי הם מוצרי נפט, מוצרים של תעשיות כימיות, מתכות ומכונות, ועץ ומוצריו. המוצרים העיקריים של היצוא הלטבי הם מאכלי ים, מזון לבעלי חיים, טקסטיל, תרופות ומוצרי מתכות.

לטביה משתתפת בסנקציות של האיחוד האירופי נגד בלארוס.

==יחסים דיפלומטיים==
בלארוס מחזיקה בלטביה שגרירות בריגה וקונסוליה כללית בדאוגבפילס. מאידך, לטביה מחזיקה בבלארוס שגרירות במינסק וקונסוליה כללית בוויטבסק.

== קישורים חיצוניים ==

* [https://web.archive.org/web/20070216073740/http://www.mfa.gov.lv/en/ministry/mission/?lv=1&org=BLR שגרירות לטביה במינסק]
* [http://latvia.mfa.gov.by/ru/ שגרירות בלארוס בריגה]

== הערות שוליים ==
Stronger Than Me

"Stronger Than Me" (בעברית: חזק ממני) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר הוא סינגל הבכורה של הזמרת, וב-6 באוקטובר 2003, הוא יצא כסינגל הראשון מתוך האלבום.

גרסה של איימי מופיעה עם השיר הופצה כחלק מהסרט שיצא לאחר מותה בשנת 2015, ונכללה בין היתר גם בפסקול שיצא עבור הסרט, Amy.

השיר הצליח להגיע אל המקום ה-71 במצעד הסינגלים הבריטי, וה-87 במצעד שבהולנד.

== רקע וכתיבה ==
השיר נכתב על ידי איימי ויינהאוס וסאלאם רמי, שגם הפיק אותו. מילותיו של השיר נועדו במטרה להשפיל את בן זוגה של ויינהאוס, ולהציג אותה כצד הדומיננטי בקשר שמתנהל בין השניים.

== וידאו קליפ ==
בתחילת הקליפ ניתן לראות את ויינהאוס כשהיא נכנסת לבר, ומוצאת את בן זוגה כשהוא שיכור. לאחר ויכוח שפורץ בין השניים, בן זוגה של ויינהאוס מנסה לנשק אותה בכוח, ולאחר מכן ויינהאוס ובחור נוסף מלווים את בן זוגה החוצה.

לבסוף, כשהשניים חוזרים במכונית, בן זוגה של ויינהאוס מקיא ברכב שבהם הם נוסעים לביתם, ולאחר שהם יוצאים ממנו הוא מתעלף ברחוב, ואיימי המיואשת מתיישבת על מדרגות ביתה, חושבת ולבסוף טורקת את הדלת בכעס.

הקליפ זכה להצלחה רבה ונכון לדצמבר 2017, מונה הצפיות שלו עומד על כ-53 מיליון צפיות.

== מיקומי שיא ==

== פרסים ומועמדויות ==
{| class="wikitable"
!שנה
!טקס
!קטגוריה
!מועמדות
!תוצאה
!מקור
|-
| rowspan="8" |2004
|פרס איבור נובלו
| rowspan="2" |השיר העכשווי הטוב ביותר
| rowspan="11" |"Stronger Than Me"
|
|
|}

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלי בכורה מ-2003
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:סינגלים בהוצאת איילנד רקורדס
טווסון אילתי

טַוָּסוֹן אֵילָתִי (שם מדעי: Thalassoma rueppellii) הוא מין של טווסון אנדמי לים האדום, שבו הוא חי לחופי מצרים, ישראל, ירדן וערב הסעודית. פרטים בודדים נתפסו גם בים התיכון, ככל הנראה כתוצאה מהגירה לספסית, אבל אף אוכלוסייה יציבה לא נצפתה שם, והפרטים שנראו כנראה היו חריגים.
== מאפיינים ==
הטווסון חי קרוב לחוף, בשוניות אלמוגים, בעומקים של עד 30 מטר. הוא מעדיף לחיות על מתלולי שוניות, בהן הוא יכול להיחבא בין האלמוגים שיספקו לו הגנה. הוא יכול להגיע לאורך של עד 20 סנטימטר. הדג נודע במיוחד בצבעיו, שעשו אותו לדג פופולרי באקווריומים.

הדג הוא שוכן שוניות אלמוגים, ותפוצתו מצומצמת מאוד, ולכן אוכלוסייתו נפגעה עם הפגיעה בשוניות הים האדום.

בישראל הדג חי במפרץ אילת, ומוצג במצפה התת-ימי ובאקווריום ישראל.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1871
קטגוריה:טקסונים שתוארו בידי קרל בנימין קלונזינגר
קטגוריה:שפתוניים
קטגוריה:דגים במפרץ אילת
Take the Box

Take the Box (בעברית: קח את הקופסה) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר יצא לאור ב-12 בינואר 2004, כסינגל השני מתוך האלבום.

השיר הצליח להיכנס אל מצעד הסינגלים הבריטי והסקוטי בלבד, שם הגיע בשיאו אל המקום ה-57, ובכך הפך לסינגל המצליח ביותר מן האלבום.

== רקע וכתיבה ==
השיר נכתב על ידי איימי ויינהאוס ולוק סמית', והופק על ידי ויינהאוס גם כן. בנוסף לכך, ויינהאוס אף כתבה והפיקה מספר רב של שירים נוספים מתוך האלבום. נגן התופים בשיר היה ריצ'רד וילקינסון, נגן הגיטרה היה ג'רמי שו ונגן קרן היער היה טימותי האטון.

== וידאו קליפ ==
הקליפ מציג את ויינהאוס בתור עובדת בסניף של מועדון לילה. לאורכו של הקליפ מועדון הלילה ריק מאנשים, מלבד ויינהאוס שבחלק מהקטעים לובשת שמלה אדומה, ומנגנת לעצמה בגיטרה על במת המועדון. בין לבין ניתן לראות כדור דיסקו המאיר את המקום.

נכון לאפריל 2020, חצה השיר עם גרסתו המקורית את ה-11 מיליון השמעות בספוטיפיי, תוך ששאר גרסאותיו חצו את רף 11 מיליון ההשמעות גם כן.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2004
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:שירים על בגידה: זוגיות
קטגוריה:בלדות משנות ה-2000
קטגוריה:בלדות נשמה
קטגוריה:סינגלים בהוצאת איילנד רקורדס
In My Bed

In My Bed (בעברית: במיטה שלי) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר יצא לאור ב-5 באפריל 2004, ביחד עם "You Sent Me Flying", כסינגל השלישי מתוך האלבום.

שני השירים כאחד הצליחו להיכנס למצעד הסינגלים הבריטי בלבד, והגיעו בשיאם אל המקום ה-60.

== רקע וכתיבה ==

את השיר כתבו איימי ויינהאוס וסאלאם רמי, והוא הופק על ידי רמי גם כן. עטיפת הסינגל היוותה גם כעטיפת הסינגל של "You Sent Me Flying", שיצא בסמוך לשיר הזה, ובה ניתן לראות את ויינהאוס כשהיא יושבת על מדרכה, ואת שני שמות השירים בצד.

בריאיון עם ויינהאוס בשנת 2004, היא אמרה כי כתבה את השיר בעקבות יחסי מין שקיימה עם בן זוגה לשעבר. היא אמרה כי המסר שרצתה להעביר בשיר הוא ש"אפילו אם אתה מכיר אותי מבחינה פיזית ויודע מה אני אוהבת, זה לא אומר שתתקבל במיטתי בכל פעם שאתה חושב שאתה יכול לבוא". ויינהאוס הוסיפה כי "תמיד רצתה לכתוב על הסיטואציה של יחסי מין עם אקס ועל הסתירות המעורבות בזה".

== וידאו קליפ ==
הווידאו קליפ הנלווה שיצא לשיר היה בבימויו של פול גור, והוא מתחיל כאשר ניתן לראות את ויינהאוס כשהיא בבית מלון אומרת לילה טוב לגבר צעיר, ככל הנראה החבר שלה, ומיד לאחר מכן הולכת לחדרה. כשהשניים נפרדים הולכת ויינהאוס במסדרון של בית המלון, ומתחילה לשיר את השיר.

בסמוך לכך היא הולכת אל תוך אולם הנשפים של המלון לפרק זמן קצר. כשהיא עוזבת את אולם הנשפים, היא עולה לחדרה עם תיק גיטרה, ובפתאומיות מגיח המאהב שלה מפינת החדר. לבסוף, ויינהאוס מכסה את עדשת המצלמה והשניים מתחילים להתנשק אחד עם השני.

הקליפ זכה להצלחה נאה, ונכון לדצמבר 2017, מונה הצפיות שלו עומד על כ-36 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2004
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:שירים על מיניות
קטגוריה:שירים על מין מזדמן
קטגוריה:שירי טריפ הופ
קטגוריה:שירי מוזיקה אלקטרונית
קטגוריה:סינגלים בהוצאת איילנד רקורדס
You Sent Me Flying

You Sent Me Flying (בעברית: שלחת לי טיסה) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר יצא לאור ב-5 באפריל 2004, ביחד עם "In My Bed", כסינגל השלישי מתוך האלבום.

שני השירים כאחד הצליחו להיכנס למצעד הסינגלים הבריטי בלבד, והגיעו בשיאם אל המקום ה-60.

== רקע וכתיבה ==

השיר נכתב על ידי איימי ויינהאוס ופליקס הווארד, והופק על ידי סאלאם רמי. עם השיר הופיעה ויינהאוס בסך הכל ארבע פעמים, בשנת 2004. אחת מההופעות נערכה בפסטיבל - "New Pop", שם הופיעה ויינהאוס עם מיטב שיריה, ובין היתר גם עם השיר הזה.

== רשימת השמעה ==
* UK CD single
# "In My Bed" (גרסת רדיו) – 4:05
# You Sent Me Flying" – 3:52"
# "Best Friend" (אקוסטי) – 3:28
==מיקומי שיא ==

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2004
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:סינגלים בהוצאת איילנד רקורדס
הטוון

הטוון (בהונגרית: Hatvan) היא עיר במחוז הווש שבהונגריה.

== שמה של העיר ==
פירוש השם "הטוון" בהונגרית הוא "שישים". האגדה האורבנית מספרת ששם זה ניתן לעיר כי היא שוכנת כ-60 קילומטרים מבירת הונגריה בודפשט. אולם נראה שאגדה זו איננה נכונה, שכן השם "הטוון" כבר הוזכר במקורות מימי הביניים, ואילו הונגריה החלה להשתמש ביחידות המטר רק משנת 1876. כמו כן, המרחק בפועל בין בודפשט לבין העיר הוא קרוב ל-55 קילומטרים.

== קהילה יהודית ==
בינואר 1941, במפקד האוכלוסין הארצי האחרון שנעשה בהונגריה לפני הכיבוש הנאצי, נמנו בהטוון 541 תושבים יהודים. שיעורם היה כ-3% מכלל אוכלוסיית הטוון. רוב יהודי הטוון היו סוחרים ובעלי מלאכה.

עוד לפני כן, בימי הטרור הלבן ההונגרי נרצח אחד מיהודי העיר.

בשנת 1942 גייסה הונגריה גברים יהודים רבים לשירות העבודה עבודת כפייה עבור הצבא ההונגרי. רובם הוצבו בחזית המזרחית, באוקראינה.

ב-19 במרץ 1944, כבשה גרמניה הנאצית את הונגריה. במפקד האוכלוסין שביצעה גרמניה באפריל 1944, מנתה הטוון 450 יהודים. עוד לפני הכיבוש הגרמני, ביולי 1942 החלו לצאת צווים מטעם רשויות הונגריה המגבילים את תנועת היהודים ואת זכויותיהם. מנגנון הצווים המגבילים המשיך גם עם הכיבוש הגרמני. ב-6 במאי 1944 פורסם צו הקורא לרכז את כל יהודי מחוז הווש בגטאות. באמצע חודש זה הוקם גטו בהטוון. יהודי העיר נדרשו לעבור לגטו בשכונת לילי-טלפ שבעיר, ויהודי האזור שוכנו בבית חרושת לשעבר לרעפים.

ב-23 במאי 1944 ביצעו שלטונות הונגריה חיפוש בכל בתי הגטו, ויצאה הודעה שכל תושביו חייבים להתאסף למחרת בבוקר במקומות שנקבעו מראש ולהתכונן לפינוי. ב-27 במאי 1944 בבוקר החלו הפינויים בפועל של שני הגטאות שבהטוון, ויושביהם הועברו לבית חרושת מקומי לסוכר ושוכנו בשני מבני עץ ריקים שנועדו לאחסון סוכר. לכל אדם הוקצה לשינה מקום ברוחב שבעים עד שמונים סנטימטרים. בתחילה לא הייתה במקום צנרת, ורק לאחר זמן מה התקינו עובדי בית החרושת צנרת למים ולשירותים ארעיים. עד מהרה התרוקן המטבח הציבורי ממצרכים, ובמרכז השילוח השתרר רעב.

3,800 יהודים הוחזקו במרכז שילוח זה עד שגורשו לאושוויץ ב-12 ביוני 1944.

==ילידי המקום==

* הברון ברטלן הטווני במקור דויטש, אחר כך הטווני-דויטש) (1900 – 1980) היה מזרחן יהודי-הונגרי, סופר, מתרגם, נדבן.

== ערים תאומות ==
להטוון שבע ערים תאומות:

== קישורים חיצוניים ==

* 
* 
* 

== הערות שוליים ==

קטגוריה:גטאות בשואה
קטגוריה:גטאות בהונגריה
קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יחסי אסטוניה–בלארוס

יחסי אסטוניה–בלארוס הם יחסי החוץ בין אסטוניה לבין בלארוס.

==היסטוריה==
בעבר היו שתי המדינות חלק מהאימפריה הרוסית, אולם לאחר המהפכה הרוסית הכריזו שתי המדינות על עצמאותן. בשנת 1922 נכבשה בלארוס מחדש על ידי רוסיה הסובייטית, והוקמה ברית המועצות. בשנת 1940 נכבשה גם לטביה על ידי הצבא האדום, ובמהלך מלחמת העולם השנייה היו שתי המדינות תחת כיבוש גרמני, ולאחר המלחמה הם היו חלק מברית המועצות עד לשנת 1991. לאחר קריסת ברית המועצות הכריזו שתי המדינות על עצמאותן, וב-6 באפריל 1992 כוננו שתי המדינות יחסים דיפלומטיים. ב-21 ביולי 1995 פתחה אסטוניה קונסוליה כללית במינסק, אשר שודרגה בינואר 2009 למעמד של שגריריות, ובמאי 2010 פתחה בלארוס שגרירות בטאלין. כיום מתקיים בין שתי המדינות שיתוף פעולה במגוון תחומים.

==יחסים דיפלומטיים==
בלארוס מחזיקה באסטוניה רק שגרירות בטאלין, ואילו אסטוניה מחזיקה שגרירות במינסק בלבד.

==קישורים חיצוניים==

== הערות שוליים ==
Fuck Me Pumps

Fuck Me Pumps הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר יצא לאור ב-23 באוגוסט 2004, ביחד עם "Help Yourself", כסינגל הרביעי מתוך האלבום. בשל היותו שיר פרובוקטיבי, הוציאה ויינהאוס לשיר גרסה "נקייה", בשם, "Pumps".

שני השירים כאחד הצליחו להיכנס למצעד הסינגלים הבריטי והסקוטי בלבד, והגיעו בשיאם אל המקום ה-65.

== רקע וכתיבה ==

השיר נכתב על ידי איימי ויינהאוס וסאלאם רמי, והופק על ידי סאלאם רמי. השיר נכלל גם במיני-אלבום המיוחד שהקליטו והופיעו בו אמנים שונים. בנוסף לכך, נכלל השיר גם באלבום ההופעה שיצא לאחר מותה של ויינהאוס, Amy Winehouse at the BBC.

בדומה ל-"In My Bed" ו-"You Sent Me Flying", גם לשני הסינגלים הללו שיצאו כאחד, יצאה עטיפה המכילה את שמותיהם. בעטיפה צונזר שם השיר ל-"Pumps".

באתר פיצ'פורק צוין שהשיר מהווה ביקורת על "נשים עם אובסייה לאופנה וכסף", ושה"אומץ" שלה בשיר מקרב אותו יותר לז'אנר הרית'ם אנד בלוז

== רשימת השמעה ==
* UK CD single
# Pumps
# "Help Yourself"
# (There Is) No Greater Love" (AOL Session)"

== וידאו קליפ ==
הווידאו קליפ הנלווה שצולם לשיר הועלה לערוץ ה-Vevo של הזמרת ב-23 בדצמבר 2009, קרוב לחמש שנים מצאתו המקורית. לאורכו של הקליפ נראית ויינהאוס, כשהיא הולכת על כביש, ומיקרופון בידה. לבסוף, ויינהאוס מורידה את נעלי העקב שלה, מניחה את המיקרופון על הרצפה ועוזבת את המקום.

נכון לדצמבר 2017, מונה הצפיות של הקליפ עומד על כ-22 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2004
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:שירים על הנעלה
קטגוריה:סינגלים בהוצאת איילנד רקורדס
אולפני T3

"אולפני T3" (ברוסית: Студия ТриТэ, מילולית: "שלושת ה¯T") הוא שמה של חברת הפקות קולנוע וטלוויזיה סובייטית ורוסית שהוקמה על ידי הבמאי הרוסי הנודע ניקיטה מיכאלקוב יחד עם שותפיו בשנת 1987.

שם החברה ТриТэ הוא ראשי התיבות ברוסית למילים Творчество, Товарищество, Труд שמשמעותן: יצירתיות, ידידות, עמל.

סמל החברה הוא דוב חום, המחזיק בכפות רגליו שלוש אותיות "T" שהתמזגו יחד.
== סרטים שהופקו על ידי החברה ==

==קישורים חיצוניים==

*
 
==הערות שוליים==

קטגוריה:חברות רוסיות להפקת סרטים
תחנת יהודית

תחנת יהודית היא אחת מעשר התחנות התת-קרקעיות לאורך הקו האדום של הרכבת הקלה במטרופולין תל אביב, וממוקמת על דרך בגין, בין שדרות יהודית ורחוב החשמונאים.

==מאפייני התחנה==
* שטח התחנה: 3,288  מ"ר
* עומק התחנה: 28 מטר
* רוחב הרציפים: 10 מטר
{| class="wikitable" style="text-align: center;"
|+
!כניסה
!נגישות
!אתר סמוך
|-
|A
|מעלית, דרגנוע ומדרגות
|שרונה מרקט, מגדל עזריאלי שרונה, הקריה, מגדל היובל
|-
|B
|דרגנוע ומדרגות
|דרך בגין, גשר יהודית
|-
|C
|דרגנוע ומדרגות
|רחוב המסגר
|-
|D
|דרגנוע ומדרגות
|קניון TLV, סינמטק תל אביב, מגדל החשמונאים, מגדלי הארבעה
|}

==היסטוריה==
במאי 2015 זכו ביחד חברת סולל בונה וחברת CRTG הסינית במכרז לבניית המנהרות והתחנות בחלק המערבי של הקו האדום הכולל גם את תחנת יהודית.

באוגוסט 2015 החלו העבודות להקמת התחנה והופעלו הסדרי תנועה חדשים במתחם העבודות.

במאי 2020 בוצעו בתחנה עבודות בניית קומות וכניסות התחנה.

ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

== גלריית תמונות ==
<gallery>
קובץ:Yehudit Light Rail Station Antrance A.jpg|כניסה A
קובץ:YEHUDIT_LRT_STATION_PASSAGE1.jpg|אחד המעברים מקומת הכרטוס לאחת היציאות
קובץ:Yehudit Light Rail Station Escalator And Stairs.jpg|מדרגות ביציאה A
קובץ:Yehudit Light Rail Station Platforms Floor 01.jpg|קומת הרציפים
</gallery>

== קישורים חיצוניים ==

* [https://www.nta.co.il/content/%D7%AA%D7%97%D7%A0%D7%AA-%D7%99%D7%94%D7%95%D7%93%D7%99%D7%AA תחנת יהודית] באתר נת"ע

==הערות שוליים==

יהודית
יהודית
מולי מפרש מקסיקו

מולי מפרש מקסיקו (שם מדעי: Poecilia velifera; לפי האקדמיה ללשון: מוֹלִי מִפְרְשָׂן) הוא דג מהסוג מולי החי במים הסמוכים לחופי חצי האי יוקטן. משריצי חיים אלו הם דגים הידועים בעיקר בהבדלי הגודל הקיצוניים בגודלם בין הזכרים לנקבות, ובהבדלים מיניים אחרים בין הזכרים לבין הנקבות בצורת גוף ובהתנהגות.

מין זה דומה כלפי חוץ למולי מפרש, למרות שהוא גדול יותר באופן כללי ועם סנפיר גב גבוה יותר אצל הזכרים. דגים שהגיעו לשיא גדילתם הם בדרך כלל גדולים מ-10&#x20;ס"מ ונקבות גדולות יכולות להגיע לכמעט פי שניים מגודל זה, למרות שפריטים הגדלים בשבי בדרך כלל מגיעים רק עד גודלם של מולי מפרש. סנפיר הגב הוא המאפיין העיקרי שעל פיו ניתן לזהות את המין: למולי מפרש מקסיקו ישנם כ-20 פסי סנפיר (כולל הפסים על הסנפיר באזור שהוא נפגש עם גוף הדג), ואילו למולי מפרש יש פחות מ-15 קרני סנפיר (מספרי ביניים עשויים להעיד על בני-כלאיים).

כאשר הזכרים פורסים את סנפירי הגב שלהם לראווה, ניתן לראות שיש להם צורת מניפה או טרפז ברורה, והקצה העליון גבוה באופן מובהק מהקצה התחתון.

== תזונה ==
מולי מפרש מקסיקו ניזון מתולעים, סרטנים, חרקים וצמחים שונים.

==באקווריום ==
זנים קטנים במיוחד מתאימים לגידול באקווריום. עם זאת, דג זה אינו קל לגידול בשבי כמו מולי מפרש, או מולי שחור. הם צריכים אקווריומים גדולים ומרווחים המאווררים היטב, עם מעט מים מליחים. הם מסוגלים לעמוד בטמפרטורות גבוהות יותר מאשר רוב דגי המחמד. למרות שהם יכולים לשרוד מעל C° 30 לפרקי זמן ארוכים, טמפרטורת המים צריכה להיות בין C° 25 עד C° 30. חשיפה ישירה לאור שמש, שפע של מזון צמחי, כגון חסה, אפונה, או אצות מסוימות, נחוצים לבריאות מיטבית; באזורים סובטרופיים בקיץ, הם יכולים לחיות בחוץ באקווריומים לא מחוממים; באזורים ממוזגים, חימום גיבוי עשוי להיות נחוץ.

== קישורים חיצוניים ==

==הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1914
קטגוריה:טקסונים שתוארו בידי צ'ארלס טייט רגן
קטגוריה:דגי נוי
קטגוריה:גמבוזיים
קטגוריה:מקסיקו: דגים
אברהם בריל

אברהם בריל (בפולנית: Abraham Brill; 12 באוקטובר 1874 – 2 במרץ 1948) היה פסיכיאטר יהודי-אמריקני. הוא היה הפסיכואנליטיקאי הראשון שעסק בתחום זה בארצות הברית, והראשון שתרגם את כתבי זיגמונד פרויד לאנגלית.

==קורות חיים==
בריל נולד בגליציה למשפחה יהודית, והיגר לארצות הברית בגפו בגיל 15. הוא השלים את תאריו האקדמיים באוניברסיטת ניו יורק ובאוניברסיטת קולומביה,

בתחילת המאה ה-20 הוא נסע לאירופה, שם פגש את זיגמונד פרויד. השניים ניהלו התכתבות עד פטירתו של פרויד ב-1939.

ב-1908 הוא שב לארצות הברית, ונעשה לאחד מדובריה המובהקים של תאוריית הפסיכואנליזה. מכאן ואילך עסק רבות בתרגום כתבי פרויד לאנגלית, ונאבק על ההכרה בו בזירה האקדמית. במקביל הפעיל קליניקה פרטית.

ב-1911 הקים את החברה הפסיכואנליטית הניו-יורקית. 

ב-1912 פרסם את אחד החיבורים הראשונים על הפסיכואנליזה בארצות הברית: Psychoanalysis: Its Theories and Practical Application. ב-1921 פרסם ספר נוסף, Fundamental Conceptions of Psychoanalysis.

במהלך שנות השלושים הוא סייע רבות לפסיכיאטרים שנמלטו מאירופה והגיעו לארצות הברית.

ארנסט ג'ונס אמר עליו: "אולי יש שיאמרו שהוא יהלום קשה, אך אין ספק שהוא יהלום".

הוא נישא לד"ר רוז אואן, ונולדו להם שני ילדים. נפטר בבית החולים הר סיני בניו יורק ב-2 במרץ 1948.

== קישורים חיצוניים ==

* Margarita Tartakovsky, [https://psychcentral.com/blog/history-of-psychology-american-psychoanalyst-a-a-brill/ History of Psychology: American Psychoanalyst A.A. Brill] , Psychcentral
* [https://www.jta.org/1948/03/04/archive/dr-abraham-brill-pioneer-psychiatrist-and-translator-of-freuds-works-dies-at-74 Dr. Abraham Brill, Pioneer Psychiatrist and Translator of Freud’s Works, Dies at 74], March 4, 1948, Jewish Telegraphic Agency
* 
* 

קטגוריה:יהודים גליציאנים
קטגוריה:בוגרי אוניברסיטת ניו יורק
קטגוריה:בוגרי בית הספר לרפואה באוניברסיטת קולומביה
קטגוריה:מתרגמים יהודים אמריקאים
קטגוריה:מחברי ספרי עיון יהודים אמריקאים
קטגוריה:פסיכיאטרים יהודים אמריקאים
קטגוריה:אמריקאים שנולדו ב-1874
קטגוריה:נפטרים ב-1948
בית הנציגים (אוסטריה)

אולם המליאה של הפרלמנט האוסטרי
בית הנציגים הנבחרים האוסטרי (בגרמנית: Abgeordnetenhaus) היה הבית התחתון של החלק האוסטרי באימפריה האוסטרו-הונגרית בין השנים 1861 עד 1918. לבית התחתון הגיעו נציגים נבחרים מהארצות האוסטריות (בוקובינה, גליציה, בוהמיה ועוד) והבית העליון הורכב מבני אצולה וכמורה. המוסד הזה היה הבסיס לפרלמנט האוסטרי שקם לאחר פירוק האימפריה אחרי מלחמת העולם הראשונה.

ההרכב הראשון של הבית, ב-1861, נקבע לפי נציגויות של לאומים, כך למשל, מבין 203 הנציגים היו 54 בני בוהמיה, 38 בני ממלכת גליציה ולודומריה, 22 בני מוראביה ו-18 אוסטרים. מספר חברי הבית שונה בהמשך, ב-1873 הועלה ל-353, ב-1896 הועלה ל-425 וב-1907 ל-516. גם ההרכב השתנה והתבסס על שכבות סוציאליות.

==קישורים חיצוניים==

קטגוריה:אוסטריה: פוליטיקה